L 147/116 Den Europæiske Unions Tidende 17.5.2014 RETSAKTER VEDTAGET AF ORGANER OPRETTET VED INTERNATIONALE AFTALER RÅDETS AFGØRELSE af 14. april 2014 om den holdning, der skal indtages på vegne af Den Europæiske Union i Associeringsudvalget EU-Chile, vedrørende ændring af bilag XII til aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side, der indeholder fortegnelser over ordregivere i Chile, der foretager deres indkøb i overens- stemmelse med bestemmelserne i afsnit IV i del IV om offentlige indkøb (2014/290/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) — Aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side ()) (rassocieringsaftalen«) blev undertegnet den 18. november 2002. (2) — Associeringsaftalens bilag XII indeholder en fortegnelse over ordregivere i Republikken Chile (»Chile«), der fore- tager indkøb i overensstemmelse med bestemmelserne om offentlige indkøb i afsnit IV i del IV i associeringsaf- talen. (3) — Den 10. februar 2012 underrettede Chile Unionen om, at den agter at ændre sin dækning vedrørende offentlige indkøb som omhandlet i bilag XII til associeringsaftalen i overensstemmelse med denne aftales artikel 159, stk. 1. Den 18. oktober 2012 afgav Chile yderligere oplysninger. Ændringen består i en forenkling af visse fortegnelser over ordregivere i bilag XII til associeringsaftalen, idet ordregivere opregnet i tillæg 1A under hvert ministerium og hver regionsregering erstattes af en samlebetegnelse, som dækker alle ordregivere, som henhører under de opregnede ministerier og regionsregeringer, og den nærmere opregning i tillæg 2A af ordregivere på subcentrale niveauer erstattes af en samlebetegnelse: »alle kommuner« (sændringen af bilag XII til associeringsaftalen«). Tillæg 1 B og tillæg 2 B samt tillæg 3-5 til bilag XII til associeringsaftalen ændres ikke. (4) — Efter denne underretning og i overensstemmelse med associeringsaftalens artikel 159, stk. 2 og 3, har associe- ringsaftalens parter fundet det hensigtsmæssigt, at Associeringsudvalget EU-Chile (»associeringsudvalget«) træffer en afgørelse, der afspejler ændringen af bilag XII til associeringsaftalen. (5) — Unionens holdning i associeringsudvalget, bør baseres på det udkast til afgørelse, der er knyttet til nærværende afgørelse — VEDTAGET DENNE AFGØRELSE: Artikel 1 Den holdning, der skal indtages på vegne af Unionen i Associeringsudvalget EU-Chile (»associeringsudvalget«), vedrø- rende ændring af bilag XII til associeringsaftalen, der indeholder fortegnelsen over ordregivere i Chile, der foretager indkøb i overensstemmelse med bestemmelserne i afsnit IV i del IV om offentlige indkøb, baseres på det udkast til asso- cieringsudvalgets afgørelse, der er knyttet til nærværende afgørelse. () EFTL 352 af 30.12.2002, s. 3.